Hind Radžab balsas

Hind Radžab balsas () – 2025 m. drama, kurios scenarijaus autorė ir režisierė – Kaouther Ben Hania. Filmas pasakoja apie penkiametės palestinietės, gyvenusios Gazos Ruože, nužudymą Izraelio pajėgų per Izraelio įsiveržimą į Gazą. Jame vaidina Amer Hlehel, Clara Khoury, Motaz Malhees ir Saja Kilani. Tai Tuniso ir Prancūzijos bendros gamybos filmas.

Filmo pasaulinė premjera įvyko pagrindinėje 82-ojo Venecijos kino festivalio konkursinėje programoje 2025 m. rugsėjo 3 d., kur jis buvo nominuotas „Auksiniam liūtui“. Sulaukė teigiamų kritikų vertinimų.

 Siužetas 
2024 m. sausio 29 d. Tarptautinio Raudonojo Kryžiaus ir Raudonojo Pusmėnulio Judėjimo savanoriai gauna skubų iškvietimą: penkerių metų palestinietė Hind Radžab yra įstrigusi automobilyje vykstant Izraelio įsiveržimui į Gazos Ruožą.
 Vaidmenys 

 Aktorius – veikėjas

 Saja Kilani – Rana Hassan Faqih
 Clara Khoury – Nisreen Jeries Qawas
 Motaz Malhees – Omar A. Alqam
 Amer Hlehel – Mahdi M. Aljamal
 Filmo gamyba 
2025 m. gegužę paskelbta, kad Kaouther Ben Hania režisuos dar neįvardytą filmą, kurio pagrindiniai filmavimo darbai vyko ir buvo užbaigti Tunise. Prodiuseriai – Nadim Cheikhrouha, Odessa Rae ir James Wilson. Brad Pitt, Joaquin Phoenix, Rooney Mara, Jonathan Glazer, Alfonso Cuarón, Jemima Khan, Frank Giustra ir Sabine Getty prisijungė prie filmo kaip vykdomieji prodiuseriai.

 Atsiliepimai 
Recenzijų suvestinėje „Rotten Tomatoes“ 97% iš 35 kritikų atsiliepimų yra teigiami. „Metacritic“, kuri naudoja svertinį vidurkį, remdamasi 12 kritikų, filmui skyrė 85 balus iš 100 galimų, o tai reiškia, kad filmas sulaukė „visuotinio pripažinimo“.

 Nuorodos 


 Išnašos 

Kategorija:2025 filmai
Kategorija:Tuniso filmai
Kategorija:Prancūzijos filmai
Kategorija:Dramos